আহত জাহিদ মিয়ার ভাই সামছুদ্দীন আহমদ অভিযোগ করে বলেন, উপজেলার পতনঊষার ইউনিয়নের চক কবিরাজি গ্রামের আব্দুল জব্বারের ছেলে জাহিদ মিয়া কুলাউড়া উপজেলার হাজীপুরের আব্দুল ওয়াদুদ এর কাছ থেকে ২৮ শতক জমির জন্য বায়নামাপত্রের বিপরীতে ৮৫ হাজার টাকা প্রদান করেন। পরে আব্দুল ওয়াদুদ জমি রেজিষ্ট্রি করে দিতে আপত্তি জানান। এসব বিষয়ে আদালতে মামলা চলামান রয়েছে এবং আব্দুল ওয়াদুদের ১৪৪ ধারা মামলার আদেশ আমাদের পক্ষে আসে। ফলে আমরা জমি চাষাবাদ করি।